
Относно: Инвестиционно предложение (ИП) „Разполагане на пчелин в част от ПИ №40573.116.646, земл. с. Кулина вода, общ. Белене, обл. Плевен“

УВАЖАЕМА ГОСПОЖО ДУЛЕВА,

Във връзка с Ваше уведомление вх. №АО-4163/04.08.2026 г. на РИОСВ-Плевен за ИП „Разполагане на пчелин в част от ПИ №40573.116.646, земл. с. Кулина вода, общ. Белене, обл. Плевен“, на основание чл. 6а, т. 2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, обн., ДВ, бр. 73 от 11.09.2007 г.) Ви уведомяваме следното:
ИП „Разполагане на пчелин в част от ПИ №40573.116.646, земл. с. Кулина вода, общ. Белене, обл. Плевен“ попада в обхвата на чл. 2, ал. 2 от Наредбата за ОС.
1. ИП предвижда разполагане на пчелин с до 150 бр. пчелни семейства, на площ        1 дка в източната част на ПИ №40573.116.646, земл. с. Кулина вода, общ. Белене, обл. Плевен. Пчелинът ще бъде ограден с ограда от лек тип, ще бъдат монтирани камери за видеонаблюдение. Не се предвижда изграждане на нова техническа инфраструктура – пътища, улици, електропровод, водопровод и др.
ПИ №40573.116.646, земл. с. Кулина вода е вид територия „Земеделска“, категория 6, начин на трайно ползване „Пасище“ и площ 3507 кв. м, съгласно данни от кадастрално-административната информационна система на Агенцията по геодезия, картография и кадастър.
2. ПИ №40573.116.646, земл. с. Кулина вода, общ. Белене, обл. Плевен не попада в границите на защитени територии по смисъла на Закона за защитените територии.
3. ПИ №40573.116.646, земл. с. Кулина вода, общ. Белене, обл. Плевен попада в границите на защитени зони от мрежата Натура 2000 по смисъла на Закона за биологичното разнообразие:
- BG0002074 “Никополско плато”, за опазване на дивите птици, по чл.6, ал.1, т.3 и 4 от ЗБР, обявена със Заповед №РД-841/17.11.2008 г. на МОСВ (ДВ бр.108/19.12.2008 г.), изменена със Заповед №РД-80/28.01.2013 г. на МОСВ (ДВ бр. 10/05.02.2013 г.), изменена и допълнена със Заповед №РД-1043/03.11.2022 г. на МОСВ (обн. ДВ бр. 89/08.11.2022 г.);
- BG0000247 “Никополско плато”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, обявена със Заповед №РД-323/31.03.2021 г. на МОСВ (ДВ бр. 52/22.06.2021 г.).
4. Реализацията на ИП е допустима спрямо режимите на защитени зони BG0002074 “Никополско плато” и BG0000247 “Никополско плато”, определен със заповедите им.
5. Така описаното ИП не може да бъде отнесено към нито една от позициите на Приложение № 1 към чл. 92, т. 1, както и Приложение № 2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС).
С оглед гореизложеното, отчитайки характера на заявеното ИП „Разполагане на пчелин в част от ПИ №40573.116.646, земл. с. Кулина вода, общ. Белене, обл. Плевен“, при реализацията му няма вероятност от отрицателно въздействие върху защитени зони от мрежата „Натура 2000“, включително и върху защитени зони BG0002074 “Никополско плато” и BG0000247 “Никополско плато”, по отношение на:
•	Пряко или косвено унищожаване, увреждане или фрагментиране на местообитания на видове птици, предмет на опазване в защитена зона BG0002074 “Никополско плато”; природни местообитания и местообитания на растителни и животински видове, предмет на опазване в защитена зона BG0000247 “Никополско плато”;
•	Трансформация на местообитания на видове, безпокойство или прогонване на видове, предмет на опазване;
•	Нарушаване целостта и целите на опазване на защитените зони;
•	Нарушаване кохерентността между съседни защитени зони;
•	Увеличаване на кумулативния ефект, съвместно с други ИП/ППП, вкл. и от същия вид в района, върху местообитания на птици, природни местообитания и местообитания на растителни и животински видове, предмет на опазване в защитените зони.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП, или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.



С уважение,


гр. Плевен, ул. “Ал. Стамболийски” 1А, 

e-mail: office@riew-pleven.eu  интернет сайт http://riew-pleven.eu/

